
Наръчник за родители
по безопасност на децата
при движение по пътищата

„За да отгледаш дете, е нужно цяло село“
африканска поговорка

Уважаеми родители, 

         Безопасността на децата от всички възрасти е предизвикателство, което срещаме ежедневно и навсякъде. В свят, в който движението става все по-натоварено, наша отговорност е децата да бъдат добре подготвени за безопасно придвижване. Ето защо, докато те растат и изследват света, ангажимент на цялото общество е да им покаже колко важна за тяхното благополучие 
е безопасността на пътя. Когато вървят пеша, карат колело, играят или се разхождат на улицата, 
разбирането и спазването на правилата за движение ги предпазва от опасностите на външната среда. Мобилността е част от общата социална култура, а грижата за децата - тъй малки и уязвими участници в движението, е показател за общественото развитие и висша човешка ценност. 
Травматизмът на пътя е предотвратим, когато разполагаме със знания и умения да се справяме с рисковете, които го предизвикват или допринасят за него. Наша обща цел е децата да растат закриляни и да опознават света без страх и тревога. За да подкрепим родителите в стремежа 
да защитят най-ценното, представяме на Вашето внимание този наръчник с основни насоки за въздействие върху детето и неговия потенциал да израства като отговорен гражданин. 
Благодарим ви за ангажираността, 
усилията и дарената с любов грижа! 
Екипът на ДАБДП и МОН 

1. ВЪВЕДЕНИЕ В БДП

Рискът: знаете ли, че:Носенето на предпазна каска може да намали риска от смърт с 42%, 
а от тежки травми - със 70%. Поставянето на обезопасителен колан намалява риска от наранявания и смъртни случаи сред пътниците на предните седалки с 45-50%, 
а сред тези на задните - с 25-75%. Използването на телефон по време на управление на МПС увеличава риска от пътен инцидент 4 пъти, а изпращането на текстови съобщения - около 23 пъти. Докато ползва телефон, времето за реакция на водача е 50% по-дълго, отколкото ако концентрацията му не е нарушена. Детските обезопасителни системи намаляват риска от смърт с поне 60%, особено за деца под 4 години. 
Към социално-отговорно поведение, което е: поведението на всеки член на обществото, независимо от неговата социална роля и статус, насочено към поемане на отговорност за въздействието върху околните хора и среда вследствие на реализирани решения и действия; 
поведение, отчитащо правилата, върховенството на закона и етичните норми. Целта на превенцията е да сведем до минимум рисковете, които допринасят за настъпване на пътен инцидент.

Пресичане на необособени за това места или на червен сигнал Разсейване с телефон на пешеходната пътека или по време на шофиране Придвижване пеш с тъмни дрехи, особено нощем, при мъгла и при дъжд Залисване с приятели и липса на концентрация при слизане/качване от/на превозно средство Слушане на музика със слушалки по време на пресичане Игра на улицата или изскачане на нея за прибиране на топка или играчка Управление на велосипед/ мотоциклет без каска Непоставяне на обезопасителен колан от водач или от пътник, както и на обезопасителна система за деца Разсейване на водач на превозно средство от пътник и насърчаване превишаването на скоростта Употреба на алкохол, наркотични вещества и техните аналози преди или по време на управление на превозно средство Компромис с техническата изправност на превозното средство Управление на превозно средство без наличие на правоспособност Всяка форма на агресия на пътя от водач спрямо други водачи и пешеходци 


Подценявани рискове: 


Някои погрешниразбирания: 
„Възрастните ми казват, че трябва да пресичам на безопасни места, но те самите на го правят. Защо тогава аз да го правя?“ 
„Съучениците ми играеха между колите - знаех, че е глупаво, но не исках да изглеждам страхлив и затова се присъединих към тях“. 
„Преди участвах в много дейности по БДП в училище. Сега съм вече голям и няма да се занимавам с тези неща.“ 
„Всички така правят. Никой не си слага колан на задната седалка и няма пострадали от това“. 
„Татко каза, че за рождения ми ден ще ми купи електрическа тротинетка за големи, нищо, че съм на 11.“ 
„Знам, че пресякох на червено, но закъснявах за училище и много бързах. Беше важно да не закъснея за час. Все пак имах класно.“ 
„Каквото има да става, ще стане. Така или иначе нищо не може да се направи.“ 
„Тридесет години карам по този начин, няма тепърва да се променям само защото такива били правилата.“ 
„На пътя е пълно с некадърни шофьори. Агресията е най-добрата форма на защита от тях“. 
„Ти си още малък и ще ме слушаш, не ме гледай мен какво правя.“ 
„А пък Иван кара колелото си без каска и техните му дават.“

важно! 

Общуването с децата е най-ефективният начин за участие в техния вътрешен свят, който така искаме да бъде богат, вдъхновяващ и сигурен. 


2 пътят: едно непредсказуемо място

Пътят: 
Физически или житейски, пътят е изпълнен с неизвестни и непредсказуеми моменти. Независимо от нашите усилия да планираме и контролираме събитията, трябва да бъдем готови за неочакваното. Именно тогава откриваме нашата сила, издръжливост и способност да се приспособим към промените. Това прави пътят непредсказуемо, но и вълнуващо място. В житейски план пътят символизира нашето развитие, избори и трудности, с които се сблъскваме. Той често е изпълнен 
с обрати - положителни и отрицателни. Планирането и целите са важни, но не можем да предвидим всичко, което ще ни се случи. Животът ни поднася изненади, които ни принуждават да се адаптираме и преосмислим своите приоритети. Когато говорим за пътя в буквален смисъл, пътуването може да бъде предизвикателство. Метеорологичните условия, състоянието на пътната настилка, движението и неочакваните препятствия са само част от факторите, които могат да направят пътуването непредсказуемо. Затова участниците в движението трябва да бъдат подготвени за всякакви ситуации и да разчитат на своите интуиция и умения, за да се справят с тях. С колкото повече социални и граждански знания и умения разполагаме, толкова по-добре ще посрещаме нуждите на нашите деца. 

Пътят е често опасно място поради множество фактори. Някои от тях присъстват постоянно, други могат да се появят внезапно. Всички те поотделно и заедно влияят върху безопасността на участниците в движението: 

 Човешки фактор: допусканена грешки на водачите поради разсеяност, умора, неправилна преценка, липса на опит; употреба на алкохол и наркотици, които повлияват реакциите; проява на агресия с превишена скорост, внезапно спиране, неправомерно изпреварване и др.; неправилни действия от страна на пешеходци и пътници, които с поведението си пораждат риск за безопасността. 

 Пътна инфраструктура: лошо състояние на пътищата поради неправилно проектиране, пропуски в строителството и слабости на поддържането, които пречат 
на пътя да изпълнява функцията си. 

 Състояние на превозните средства: неизправности поради липса на поддръжка, които могат да доведат до инциденти. 

 Климатични и природни условия: поява на дъжд, сняг, мъгла, лед и силен вятър, които намаляват видимостта и сцеплението на пътната настилка; паднали дървета, наводнения, свлачища и други, които могат да направят пътищата опасни. 
Ето защо въздействието върху човешката грешка чрез придобиване на знания,умения и нагласи за правилно поведение на пътя е в основата на превенцията. 


Физическата уязвимост на детето: 
 Размер и тегло: децата имат по-малки и по-леки тела спрямо възрастните, което ги прави по-податливи на нараняване. 
 Физическа незрялост: детските тела са в процес на развитие, особено костите, мускулите и вътрешните органи. Затова те са по-лесно раними. 
 Нисък ръст, който затруднява възприемането на оразмерената за възрастните пътна среда; тясно поле на периферно зрение; недиференцирано слухово възприятие. 
 Бърза подвижност и недостатъчна концентрираност: неустойчиво внимание, подчинено на висока емоционалност и импулсивност. 
 По-трудно ориентиране във времето и пространството. 
 По-слабо развити рефлекси и липса на осъзнатост: това пречи на децата да реагират бързо и инстинктивно, за да избегнат инцидент или да смекчат въздействието на настъпил сблъсък. 
 Ограничена видимост: децата са по-малко видими за водачите поради ръста им 
и склонността да се движат хаотично, дори непредсказуемо. 


Там, зад ъгъла, започва пътят - вълнуващо място, което в своето разнообразие разкрива света за нас с всичките му възможности, обещания и тайнства. Нека заедно го направим безопасно място. 


важно! 
3 цели на обучението по БДП


Да повлияе положително и осезаемо моделите на поведение сред децата, което в резултат да доведе до по-безопасно движение на пътя чрез натрупване на: 
Знания 
 правила за движение 
 рискове за живота и здравето 
 последствия от рисковото поведение 

Умения 
 трансформация на знанията в умения за безопасно движение 
 двигателни способности 
 концентрация 
 преценка за разстояние и скорост 
 себерефлексия - навикът умишлено да обръщаме внимание на собствените си мисли, емоции, решения и поведение, за да извлечем от дадена ситуация житейски опит 
Нагласи 
 ангажимент към себе си и другите 
 мотивация за спазване на правилата 
 стемеж към жизнеутвърждаващи и етични модели на поведение 


Цел в Стратегия за БДП 2021-2030: 
Превенция на рисковете за здравето и живота на децата при взаимодействието им 
с пътната система
Извършването на съвместни семейни дейности създава чувство на споделяне, доверие, съпричастност и уют. Безопасността на движението по пътищата е чудесен повод за взаимност и израстване

Как?да поднесем един безценен дар

Въздействие отрано: колкото по-малко е детето, когато започнем да говорим за БДП, толкова по-лесно темата ще стане част от неговата същност. 
Личен пример: ежедневно поднасяне на градивни модели за подражание. 
Открита комуникация: постоянен диалог с децата относно БДП; насърчаване да задават въпроси, изразяват притеснения и споделят. 
Практикуване на безопасност заедно: общи дейности за БДП в семейството; семейни разходки като възможност за трайно укрепване на безопасното поведение в перспектива. 
Ясни очаквания: системно повтаряне и затвърждаване кое е важно; периодична проверка на наученото
Насърчаване на отговорността: приучване на децата сами да оценяват рисковете, да правят безопасни избори и да следят за своята безопасност. 
Обсъждане на ситуации: дискутиране на опасности от реалния живот. 
Търпение и подкрепа: знанията и уменията изискват време; грешките и пропуските са също така ценни възможности за учене. 
Надграждане на успехите: признание и похвала за децата при практикуване на безопасно поведение; вменяване на устойчиво усещане кое е правилно; създаване на чувство за постижение. 
Търсене на съдействие в училище: общи усилия на родители и учители за паралелно въздействие. 
Въздействие отрано: колкото по-малко е детето, когато започнем да говорим за БДП, толкова по-лесно темата ще стане част от неговата същност. 
Личен пример: ежедневно поднасяне на градивни модели за подражание. 
Открита комуникация: постоянен диалог с децата относно БДП; насърчаване да задават въпроси, изразяват притеснения и споделят. 
Практикуване на безопасност заедно: общи дейности за БДП в семейството; семейни разходки като възможност за трайно укрепване на безопасното поведение в перспектива. 
Ясни очаквания: системно повтаряне и затвърждаване кое е важно; периодична проверка на наученото. 





Безопасността на пътя и свързаното с нея обучение са много сериозни теми, но придобиването на знания, умения и нагласи може да бъде забавно и увлекателно. Съветваме Ви да прилагате следните подходи: Започнете с история - децата обичат 
да слушат, когато са заинтригувани. Можете да я измисляте и разказвате, или да четете от тематични книжки. Давайте примери от реалния живот - така важните неща ще могат да се свържат с нещо познато и обичайно от детското ежедневие. 
Предвидете за времето у дома интерактивни игри, пъзели, материали за оцветяване и др. като 
начин за учене чрез преживяване. Използвайте видео-/аудиотехнологии. Образователните песнички и клипове са едновременно полезни и забавни. 
Планирайте пешеходни разходки навън - съчетайте ползите от физическата активност с изследване на безопасните маршрути за придвижване и набелязване на опасностите пред пешеходците. Дискутирайте какво виждате на пътя. Организирайте весели велосипедни приключения в парка с други родители и деца, като обяснявате правилата и следите за прилагането им. При дългите пътувания по време на семейни почивки посветете внимание на отговорността на водачите и пътниците в колата. С по-големите деца разговаряйте за рисковете на и последствията от импулсивното или безразсъдно поведение. Насърчавайте участието на детето в наличните извънкласни дейности по БДП, в т.ч. през ваканциите. 


да го направим работещо

С годините и опита бабите и дядовците са развили по-голямо търпение. Те често отделят повече време, за да играят, четат или просто прекарват време с малките, без да бързат или да са разсеяни от други ангажименти. 
Чрез разкази и спомени, баба и дядо предават семейната история, традиции и ценности на внуците си. Това създава връзка между поколенията и обогатява културната идентичност на детето. Обърнете внимание на това, че бабите и дядовците: могат да са по-малко строги от родителите и да предоставят повече свобода на детето; имат различни възгледи за възпитанието, което може да доведе до конфликти; важно е да има ясна комуникация между всички страни, за да се осигури последователност във възпитанието; са повлияни от възрастта, което ограничава тяхната способност да се грижат активно за детето, особено когато става въпрос за бързо реагиране в спешни ситуации. 

С баба и дядо 

Като следват общи семейни насоки, баба и дядо могат да осигурят приятна и безопасна разходка за детето. Любовта им е източник на радост и уют. Те не очакват нищо в замяна и дават от сърце, като създават усещане за сигурност и приемане. Тази връзка оставя трайни спомени и формира важна част от емоционалния свят на детето. 

Напомняйте и на Вашите родители, че грижата за любимите внучета изисква тяхното повишено внимание при всяко съвместно излизане навън. 

Да подражаваме на героите


Не супергероите от филмите, а смелите полицаи, пожарникари и лекари, които спасяват живот, са тези, на които децата с радост биха подражавали. 
Насърчавайте забавни игри, в които малките имитират грижа за другия,характерна за доблестните професии на спасителната дейност. Така те ще разберат колко е важно да се притечем на помощ на участник в движението в беда, както и че трябва да внимаваме, за да не допускаме да бъдем наранени, докато шофираме, когато се возим като пътници и по време на пешеходно движение. 
Тематичен празник за рожден ден или среща на децата с истински полицай,лекар и пожарникар биха били много вълнуващи и поучителни. 


Силата на подражанието с кауза 

Как да се учим на емпатия и грижа към другия? 





Подкрепете детето да разпознава и разбира своите емоции и тези на другите. Това ще му помогне да изгражда здравословнивзаимоотношения, да бъде състрадателно, толерантно и да приема различията в хората. 

Давайте на детето задачи, 
които са подходящи за неговата възраст. Насърчавайте да поема 
отговорност за тях - например поддържане на чистота в стаята, грижа за домашни любимци или участие в семейни задължения. 
Ключът е в постоянното насърчаване на тези качества чрез примери, 
образование и практика. Възпитанието на отговорен гражданин е дългосрочен 
процес, който изисква търпение, последователност и ангажираност от страна на родителите и общността. 
Насърчавайте детето да участва в групови
дейности, които учат на ангажираност към обществото, съпричастност и подкрепа към тези в нужда. 
Обсъждайте с детето актуални събития и въпроси, свързани с обществения живот. 
Помолете го да споделя своите мисли и чувства. Разказвайте истории за хора, които са пример за отговорни и активни граждани. 

Отговорната и пълноценна личност се изгражда за да постигнем: 

Чувство за сигурност 
Здравословни граници 
Самодисциплина 
Адекватност на решенията 
Устойчивост при трудности 
Умение за справяне с неуспехи 

Бъдете всичко това, което някой ден искате да видите в детето си. Ако имате нужда от съвет и насока как да направите обучението по БДП интригуващо - потърсете ни! 


важно! 



5 детето: участник в движението 






0-6 АКЦЕНТИ


Първите стъпки: 

 Когато детето е достатъчно 
голямо, за да ходи с Вас, говорете 
му, че правило номер едно 
е винаги да държи ръката Ви. 
 Учете го, че движението навън 
е опасно и колите могат да ни 
наранят, защото са големи и мощни, 
а хората - крехки и уязвими. 
 Обяснявайте защо превозните 


средства се движат по пътното 
платно, а хората по тротоарите. 
Уверете се, че детето ходи до Вас 
от вътрешната страна на тротоара. 
 Обръщайте системно внимание 
как спираме, изчакваме и се 
оглеждаме преди всяко пресичане. 
 Превърнете го в забавна игра - 
така ще увлечете и ще задържите 
вниманието му по-дълго. 
Използвайте лесно разбираеми 
за детето думи. 
 Малките деца се учат като 
наблюдават и копират хората 
около тях. Желанието да бъдат 
като мама и татко е напълно 
нормална част от тяхното 
развитие. Възползвайте се 
от това по най-добрия начин. 
 Обезопасяването на децата 
в автомобила спасява техния 
живот и опазва здравето им. 
Това е задължение и израз 
на грижа на всеки родител. 
В зависимост от възрастта 
и теглото на детето се 
избира подходяща система 
за обезопасяване, поставена 
и закрепена в автомобила 
съгласно законодателството 
и указанията на производителя. 


Предвидете достатъчно спирки за почивка, хранене и тоалетна. 
Спирайте на всеки два часа, за да може детето да се раздвижи и освежи. 
Подгответе подходящи дрехи, 
пелени (ако са нужни), одеяла 
и други необходими вещи. 
Вземете суха храна, вода, 
и комплект за първа помощ. 
Подгответе торбички за повръщане и мокри кърпи за почистване. 
 Погрешно е схващането, че възрастен 
може да държи в скута си дете 
необезопасено. Често се допускат 
грешки при монтирането на столчетата 
в автомобилите и се правят компромиси 
с безопасността на превозваното дете. 
Последствията от това могат да са фатални. 
Вижте още на: 
https://www.youtube.com/watch?v=yOQujiANBQ8 
https://www.youtube.com/watch? v=SSjkhioqOQc 
https://www.youtube.com/watch?v=Z5NLLV2IbGc 



Спри, Погледни, Ослушай се, Помисли 


Четирите правила преди да пресечем са безценна техника за безопасност на пешеходеца, която трябва да се обясни и демонстрира безупречно, защото в последствие ще бъде възпроизведена. 
 Спри, преди да достигнем ръба на тротоара: обяснете защо е задължително да спрем преди пресичане, за да преценим правилно ситуацията. 
 Погледни наляво, надясно и пак наляво: създайте умение на детето да реагира адекватно на движението, преминаващо и в двете посоки. Подчертайте важността да се погледне първо наляво към приближаващите превозни средства, после надясно към отдалечаващите се и пак наляво, като се търси зрителен контакт с водачите, за да бъде пешеходецът уверен, че е забелязан.  Ослушай се за превозни средства в близост: понякога звукът предшества зрителното забелязване. Сетивата на детето а незаменим помощник на пътя. 
 Помисли: дали може да се пресече пътното платно безопасно. Преценката за движението на превозните средства и времето, необходимо за преминаване, идва 
постепенно и след необходимата практика. Много е важно да обясните на децата да не бързат - винаги по-доброто решение е да се изчака, ако не сме сигурни, че имаме достатъчно време да пресечем, преди превозно средство да приближи на опасно разстояние
БДП през годините 

При всяко излизане - държане за ръка Създаване на усещането, че трафикът е опасен Запознаване с понятията тротоар, пътно платно, пешеходна пътека Къде е мястото на автомобилите и къде на пешеходците - безопасните и опасните места Как спираме, изчакваме и се оглеждаме преди всяко пресичане - запознаване с правилата на пешеходна пътека: спри, погледни, слушай и помисли Въведение в представянето на основните знаци и светофара Важността да бъдем видими чрез ярки дрешки и светлоотразителни елементи 
 Съвместни разходки с обяснения 
 Оцветяване на книжки 
 Забавни игри 
 Занимания с тематични играчки за упражняване на спиране и потегляне 
 Песнички с рими за БДП 
 Рисуване от родителите пред децата на пешеходни пътеки и светофари 
 Гледане на образователни филмчета, съобразени с възрастта 
 Разказване на заниманията по БДП в детската градина 


0-6 първи стъпки 

методи 

Предучилищният период е характерен със сензитивност на децата към външните изменения на обектите, процесите и явленията в околния свят. Децата овладяват знания за елементите и опасностите на пътя още в ранното детство, следвайки примера на по-възрастните от семейството и детската градина. Формира се способност за ориентиране и критично мислене, което е в основата на правилното оценяване на пътните ситуации. Промените, които настъпват в когнитивната, емоционалната и волевата сфера, са благоприятна основа за поставяне началото на обучението БДП. В предучилищна възраст се поставят основите на гражданските компетентности на детето като пълноправен участник в пътното движение, притежаващ конкретни знания, умения и отношение към спазването на обществените правила и норми за лична и колективна безопасност. Постигането на компетентностите за спазване на правила за безопасност и култура на поведение на пътя се разгръща като правила за: движение на пешеходец и велосипед; движение в жилищна зона; поведение на автобусна спирка; опасни и безопасни места за игра, понятие за пътнотранспортно произшествие, сензорна и моторна двигателна активност. 

Цели на обучението за възрастовата група с натрупване 
съгласно обучението по БДП в детските градини: 




Като пешеходци 

Семейните разходки са чудесна възможност за формиране и укрепване  на безопасно поведение на пътя - учете децата, че: 
 Трафикът е опасен: подчертайте разликата между спрели и движещи се превозни средства, както и посоките на движение. 
 При придвижване се използват пешеходните тротоари. Ако липсват или са непроходими, движението става по банкетите на пътното платно - задължително противоположно на посоката на движение на превозните средства и по възможност най-вляво. 
 Най-безопасните места за пресичане са тези, където няма пряк конфликт между пешеходците и превозните средства. Това са пешеходните подлези/надлези. При наличие на такива съоръжения ги използвайте. Ако ги няма, се пресича на обозначени за това места - пешеходната пътека. 
 Пешеходната пътека не е щит и дори 
Предучилищният период е характерен със сензитивност на децата към външните изменения на обектите, процесите и явленията в околния свят. Децата овладяват знания за елементите и опасностите на пътя още в ранното детство, следвайки примера на по-възрастните от семейството и детската градина. Формира се способност за ориентиране и критично мислене, което е в основата на правилното оценяване на пътните ситуации. Промените, които настъпват в когнитивната, емоционалната и волевата сфера, са благоприятна основа за поставяне началото на обучението БДП. В предучилищна възраст се поставят основите на гражданските компетентности на детето като пълноправен участник в пътното движение, притежаващ конкретни знания, умения и отношение към спазването на обществените правила и норми за лична и колективна безопасност. Постигането на компетентностите за спазване на правила за безопасност и култура на поведение на пътя се разгръща като правила за: движение на пешеходец и велосипед; движение в жилищна зона; поведение на автобусна спирка; опасни и безопасни места за игра, понятие за пътнотранспортно произшествие, сензорна и моторна двигателна активност. 

Всяко добро нещо, предадено от родителя и научено от детето, дава плодове - влагането на време и усилия за обучение по БДП е инвестиция в благополучие и сигурност. Подкрепящите ръце днес утре стават крила

При пътуване с автомобил: пълна изправност на автомобила 
подреждане и укрепване на багажа 
обезопасителен колан (водач и пътници) 
система за обезопасяване на дете 
спазване на скоростните режими 
трезви зад волана 
отпочинали и бодри 
концентрация и внимание 
етичност и толерантност 
редовни почивки при дълги пътувания 
достатъчно гориво, храна, вода и дрехи 
комплект за първа помощ 
отговорност към теб и всички! 

При пресичане от пешеходец: 
при наличие на подлези и надлези ги използваме 
използваме пешеходната пътека 
съобразяваме се със светофарната уредба 
спираме за преценка на ситуацията 
оглеждаме се във всички посоки 
ослушваме се за наближаващи превозни средства 
установяваме зрителен контакт с водачите 
пресичаме, когато се уверим, че има време 
вървим спокойно, без да спираме, нито да тичаме 
не се разсейваме с телефон и музика 
носим ярки дрехи и светлоотразителни елементи, особено през нощта, при мъгла и при дъжд


пешеходната пътека не е щит! 

рискът 


При пътуване с велосипед 
изправни спирачки, звънец, 
устройство за излъчване на бяла/ 
жълта добре различима светлина 
отпред и червен светлоотразител отзад 
поставена каска и светлоотразителна 
жилетка


6 формиране културата на детето 
Как културата на поведение на родителите   се пренася върху детето? 

Детето е огледало на родителя, защото основните модели на поведение, ценности и нагласи се формират под прякото влияние на възрастните и тяхната среда. Това не означава, че детето няма да развие своята уникална идентичност, но семейството остава основополагащо. Поради силната емоционална връзка с родителите, децата са склонни да приемат техните вярвания и светоглед като свои собствени. Това става дори на несъзнавано ниво. 
Посейте моралните и етичните принципи, които детето ще следва в бъдеще, с много нежност и внимание. 

Семейната среда, чрез родителите, играе ключова роля при формирането културата на поведение на децата. Действията на възрастните, техните навици и подходи към различни ситуации създават основата за развитието на детските ценности, поведение и нагласи. Основните механизми на влияние са: 
Личният пример: децата често имитират поведението на родителите си. Ако възрастните спазват правилата, демонстрират уважение към другите и проявяват отговорност, децата са по-склонни да правят същото. 
Повторяемостта: постоянството в поведението на родителите дава на децата ясни и категорични сигнали за това кое е правилно и кое не. 
Комуникация и обяснение: обяснявайки на децата защо определени поведения са важни или правилни, родителите помагат на малките да разберат логиката и съображенията зад тези действия. 
Въпроси и отговори: като насърчават децата да задават въпроси и отговарят на тях ясно и откровено, родителите подпомагат критичното мислене исамостоятелността на децата. 
Награди и поощрения: награждаването на доброто поведение насърчава децата да го повтарят, защото добиват усещането, че положените от тях усилия са забелязани и оценени. Това може да бъде под формата на нещо материално или на вербална похвала. 
Този подход не бива да се бърка с подкупването на детето, защото поощряването на постигнат успех ангажира полагане на съзнателно старание от страна на детето в името на по-висша ценност, която е в негова полза. 


9 едно необходимо партньорство

Взаимодействието между учители и родители за обучението по БДП е от съществено значение за постигане на ефективност. То може да се осъществи чрез различни аспекти: 
Комуникация и сътрудничество: провеждане на регулярни срещи между учители и родители за обсъждане на темата за БДП; поддържане на онлайн групи и платформи, където двете страни да обменят информация за работата с деца; 
обратна връзка и оценка: провеждане на анкети и проучвания сред родителите за оценка на знанията, уменията и нагласите на децата извън училище с цел подобряване на подходите вкъщи и в клас. 
Партньорства с външни организации: сътрудничество с полицията, службите за пожарна безопасност и защита на населението, ДАБДП и др., с организиране на съвместни инициативи за деца и родители; сътрудничество с местните власти за обезопасяване на училищата. 
Информационни кампании и обучения: организиране на семинари и работилници 
за родителите, където да се обсъжда БДП; подготовка на материали по темата, 
които родителите могат да разглеждат и обсъждат с децата си. 
Практически занимания: предвиждане на дейности за БДП с практически занимания, където децата и родителите да прилагат на практика наученото за безопасността на пътя. 
Информираност и ангажираност: на родителите по отношение на учебните програми за обучение по БДП и годишните планове на учителя/класния ръководител за обучението и възпитанието по БДП, вкл. графици за екскурзии и пътувания.
Активно участие в срещите с класния ръководител: инициативи на родителите 
от конкретни класове за информационни кампании, купуване на учебни материали, екскурзии и беседи по БДП извън класа. 
Взаимодействие на родителите с училищната комисия по БДП: участие в определяне на рискови участъци в района на училищата; 
участие в инициативи на комисията за обучение на деца от конкретни възрастови групи и класове. 
Взаимодействие между комисии по БДП и училищното настоятелство, в което участват и родители: съвместни дейности за боядисване на площадки по БДП; набавяне на реквизит за площадките, велосипеди и препятствия, симулатори; инициативи с НПО, общините, областните администрации, други училища. 
Взаимодействие между родителите и директорите на училищата - подаване от родителите на сигнали за необезопасени училищни райони (липса на пешеходни пътеки, осветление, предпазни огради, знаци за забрана влизането на МПС в двора 
на училището, липса на други знаци, друго); сигнализиране за лоша транспортна 
свързаност (например необезопасени спирки, липса на тротоари, липса на адаптираност на училищния автобус за превозване на деца със специални образователни потребности); докладване на други проблеми с училищния транспорт (лошо експлоатационно състояние, липса на обезопасителни колани, неправомерно поведение на водача и др.); сигнализиране за лоша материално-учебна база; подаване на заявления за участие на деца в отбори, участващи в Националното състезание по БДП на училищно, общинско, областно и национално ниво. 


Запознайте се с програмите за обучение по БДП в училище, за да съобразите и синхронизирате работата с децата в семейната среда. 

и още: 
на интернет страницата на ДАБДП 
и в YouTube канала ще намерите 
още много полезни материали! 


https://www.sars.gov.bg/obuchenie/ 
https://www.youtube.com/@DABDP/videos 


и още: 
на интернет страницата на МОН 
ще намерите програмите за обучение 
по БДП по класове! 


https://www.mon.bg/obshto-obrazovanie/bezopasnost-na-dvizhenieto-po-patishtata-bdp/materiali-za-bdp/



Конструктивни последствия: прилагането 
на логични, справедливи и обяснени контроли 
при вредно за детето поведение помага 
на децата да разберат последствията 
от своите действия. 
Емоционалната интелигентност: 
родителите, които демонстрират 
и насърчават емоционалната регулация, 
помагат на децата си да развият умения 
за управление на вътрешните 
си преживявания и така подобряват 
социалното им взаимодействие. 
Подкрепяща среда: създаването 
на любяща семейна среда позволява 
на децата да се чувстват сигурни 
и уверени в себе си. 
Безопасността като отговорност: 
родителите, които следват правилата 
за движение, учат децата си на важността 
от спазването им. 
Здравословни навици: разумният начин 
на живот на родителите, балансираното 
хранене и грижата за психическото здраве 
също служат като модел за децата. 
Трудова етика: възрастните, които 
демонстрират етично отношение, 
прилежност и старание спрямо работата 
си, предават тези ценности на децата. 
Житейски умения: способността 
за решаване на проблеми, управлението 
на времето и планирането, показвани 
от родителите, могат да бъдат усвоени 
и от децата. 
Така културата на поведение в семейната 
среда е основен фактор във формирането 
на личността и поведението на децата. 
Чрез личен пример, комуникация, подкрепа 
и изграждане на позитивни навици 
родителите могат да предадат на децата си 
нагласи, които ще им помогнат да се 
развият като отговорни и съзнателни индивиди. 





важно! 


„Пускай хляба си по водата, 
защото след много дни ще го 
намериш“ - създадените ценности 
винаги се връщат при нас.

Наръчник за родители


 


по безопасност на децата


 


при движение по пътищата


 


 


„За да 


отгледаш дете, е нужно цяло село“


 


африканска поговорка


 


 


Уважаеми родители, 


 


 


         


Безопасността на децата от всички възрасти е предизвикателство, което 


срещаме ежедневно и навсякъде. В свят, в който движението става все по


-


натоварено, наша отговорност 


е децата да бъдат добре подготвени за безопасно 


придвижване. Ето защ


о, докато те растат и изследват


 


света, ангажимент на цялото 


общество е да им покаже колко важна за тяхното благополучие 


 


е безопасността на пътя. Когато вървят пеша, карат колело, играят и


ли се разхождат 


на улицата, 


 


разбирането и спазването на правилата за движение ги предпазва от опасностите 


на външната среда. Мобилността е част от общата социална култура, а грижата 


за 


децата 


-


 


тъй малки и


 


уязвими участници в движението, е показател за 


об


щественото развитие и висша човешка ценност. 


 


Травматизмът на пътя е предотвратим, когато разполагаме със знания и умения да 


се справяме с рисковете, които го предизвикват или допринасят за него. Наша 


обща цел е децата да растат закриляни и да опознават св


ета без страх и тревога. За 


да подкрепим родителите в стремежа 


 


да защитят най


-


ценното, представяме на Вашето внимание този наръчник с 


основни насоки за въздействие върху детето и неговия потенциал да израства като 


отговорен гражданин. 


 


Благодарим ви за ан


гажираността, 


 


усилията и дарената с любов грижа! 


 


Екипът на ДАБДП и МОН 

e

mail :   dg.zlatitrap@abv.bg

